Jack Roslovic

Jack Roslovic (sündinud 29. jaanuaril 1997 Columbuses Ohio osariigis) on USA jäähokimängija, kes mängib keskründajana NHL-i klubis New York Rangers.

Hooajal 2015–16	mängis ta Miami Ülikooli jäähokimeeskonnas.

2015. aastal valis Winnipeg Jets ta NHL-i draftis 25. valikuna. Hooajal 2016–17 asus ta mängima American Hockey League'is (AHL) Jetsi tütarklubis Manitoba Moose. Ta oli hooajal 2016–17 Moose'i resultatiivseim mängija (13+35). Aastatel 2017 ja 2018 valiti Roslovic AHL-i tähtede mängule.https://www.eliteprospects.com/player/226309/jack-roslovic (vaadatud 14.4.2022) NHL-is debüteeris ta Jetsi meeskonnas 6. aprillil 2017 mängus Columbus Blue Jacketsi vastu. Jetsi meeskonnas hakkas ta enam mänguaega saama hooajal 2017–18. Esimese värava lõi ta NHL-is 25. jaanuaril 2018 mängus Anaheim Ducksi vastu. 2. veebruaril 2019 tegi ta mängus Ducksi vastu oma esimese kübaratriki NHL-is."Jets score early and often in big win over Anaheim". NHL.com. 2.2.2019. Vaadatud 14.4.2022

2021. aasta jaanuaris kaubeldi Roslovic koos Patrik Lainega Columbus Blue Jacketsi."Dubois traded to Jets by Blue Jackets for Laine, Roslovic". nhl.com. Vaadatud 14.4.2022 Roslovic tegi 2020–21 Blue Jacketsis eduka hooaja, kui lõi 48 mänguga 12 väravat ja andis 22 väravasöötu – see oli tema seni kõige resultatiivsem hooaeg NHL-is. Järgmisel hooajal sai ta kirja veelgi enam, 45 resultatiivsuspunkti (22 väravat, 23 väravasöötu). 2024. aasta märtsis kaubeldi ta Blue Jacketsist New York Rangersisse.

2015. aastal tuli Roslovic USA kuni 18-aastaste koondisega omavanuste maailmameistriks. 2017. aastal tuli ta USA kuni 20-aastaste koondisega juunioride maailmameistriks.

 Viited 

 Välislingid 
 Jack Roslovic NHL.com lehel
 Jack Roslovic portaalis hockeydb.com

Kategooria:Ameerika Ühendriikide jäähokimängijad
Kategooria:Winnipeg Jetsi mängijad
Kategooria:Columbus Blue Jacketsi mängijad
Kategooria:New York Rangersi mängijad
Kategooria:Sündinud 1997